70 
ein ganz ijar warend geflochen gsin, als: Hans Dauätsch, 
vil 1000 gl. rych, vnd sin frouw; sin guot hat ein iunger 
knab gerbt, so etlich iar dem almusen nachgangen war. 
Item starb Alixander Gredig sin Husfrou Barbla vnd Gili 
Clas, glychergstalt sin frou vnd Glas Gili. Ouch hatt anno 
1566 vnd anno 1550 vnd 1551, ouch 1542 der prästen vil 
uole in disem fläcken hinweggenommen. Ouch sturbent in 
disem 81. iar in 6 dörfren am Heinzenbärg 800 personen ; 
in Schamms sturbent 700 personen; durchsuocht alle dörfer 
vsgenomen eins. Es starb ouch zuo Tusis derselb predicant, 
Herr Johannes Schaller vnd der Schuolmeister. Zuo Caz nam 
der präst anderthalb 100 personen hinwäg. Zuo Sils 100 
personen. Im Rynwald starbent 700 vnd 48 personen; im 
Bretigöüw alein in 2 dörfren 500 personen. Thut 3000 
iung vnd alt, wyb vnd man, so Gott der Allmächtig Herr 
durch dise sucht in dem iar vs disem Jamertal zuo der 
Herrlichkeitt siner Göttlichen gnaden beruofft vnd abgefordret 
hatt. Ouch fieng es an zu stärben zuo Ems, Valendas, in 
Lungnez etc., da es doch balt nachglassen hat. 
By den Graupündtneren ist Diettrich Jeclyn von Hochen 
Realt, sines allters 78, gottseligklich us diser welt abge- 
scheiden u. wiewol zuo Rottels noch mäss ist, hat er nütesto- 
weniger nach evangelischem bruch one mässhalltung wellen 
bestated werden. Er ist sinem vaterland, den dryen Pündten, 
wol angstanden, in der rethen u. theeten er vil jar u. tag 
brucht worden ist, ouch vil legationes in namen der landen 
u. Fürstl. Gnaden zuo Gur hin u. wider verricht, darzuo 
des stiffts zuo Gur hofmeister gewesen u. 20 Jar landtvogt 
zuo Fürstenouw, in Thumlesche, am Heinzenberg u. zuo 
Tusis, ouch 8 jar Hoptman uf Fürstenburg. Er war eines 
